Partizani so bili vse bliže in Luburić je predlagal, da ustaše gredo v zadnjo bitko v Zagrebu, vendar je Pavelić predlog zavrnil. Ustaše glede tega, kaj storiti, niso bili enotni. Nekateri so predlagali čimprejšnji umik proti Avstriji. Drugi, med njimi predvsem Luburić, so se zavzemali za ustanovitev neregularnih enot na podeželju, ki bi izvajale gverilske napade po razpadu NDH. V začetku maja se je Luburić srečal z zagrebškim nadškofom Alojzijem Stepincem, ki ga je prosil, naj se parizanom ne upira z orožjem. 5. maja je vlada NDH zapustila Zagreb, sledil je Pavelić. 15. maja je NDH prenehala obstajati. Več deset tisoč ustašev se je predalo britanski vojski, vendar so jih vrnili partizanom. Nešteto število so jih ubili v kasnejših partizanskih pomorih, skupaj z več tisoč srbskimi in slovenskimi kolaboracionisti.